**V Š E O B E C N E Z Á V A Z N É N A R I A D E N I E O B C E H O S Ť O V Á**

**Č. 4/2010**

**O MIESTNYCH DANIACH A MIESTNOM POPLATKU ZA KOMUNÁLNE ODPADY A DROBNÉ STAVEBNÉ ODPADY**

**na kalendárny rok 2011**

 Obec Hosťová v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4,5,6, § 8 ods. 2, § 12 ods. 1,2 a 3, § 16 ods. 1, 2 a 3, § 17 ods. 2 ,3, 4 a 7, § 20 ods. 4, § 21 ods. 2 a § 103 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov u s t a n o v u j e

**§1**

**Základné ustanovenie**

1. Obecné zastupiteľstvo v Hosťovej podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov r o z h o d l o, že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady zavádza s účinnosťou od 01. januára 2011:
2. dane z nehnuteľností
3. daň za psa
4. daň za užívanie verejného priestranstva
5. daň za predajné automaty
6. daň za nevýherné hracie prístroje
7. miestny poplatok za komunálne odpady a drobné stavebné odpady na území obce.
8. Toto všeobecne záväzné nariadenie upravuje podmienky určovania a vyberania dane z nehnuteľností na území obce Hosťová v zdaňovacom období roku 2011.

**DAŇ Z POZEMKOV**

**§2**

**Základ dane**

Správca dane ustanovuje na území obce Hosťová hodnotu pozemku, ktorou sa pri výpočte základu dane z pozemkov násobí výmera pozemku v m2  za

1. ornú pôdu, chmeľnice, vinice, ovocné sady vo výške 0,5115 eura/m2
2. trvalé trávne porasty vo výške 0,1131 eura/m2
3. záhrady vo výške 1,32 eura/m2
4. zastavané plochy a nádvoria vo výške 1,32 eura/m2
5. stavebný pozemok vo výške. 13,27 eura/m2
6. ostatné plochy s výnimkou stavebných pozemkov 1,32 eura/m2
7. lesné pozemky, na ktorých sú hospodárske lesy 1,00 eura/m2

Pri lesných pozemkoch, na ktorých sú hospodárske lesy takto určená hodnota pozemku sa použije len, ak daňovník hodnotu pozemku nepreukáže znaleckým posudkom.

**§3**

**Sadzba dane**

1. Správca dane určuje pre pozemky na území obce Hosťová ročnú sadzbu dane z pozemkov vo výške:
2. orná pôda, chmeľnice, vinice a ovocné sady 0,35%
3. trvalé trávne porasty 0,50%
4. záhrady 0,30%
5. zastavené plochy a nádvoria 0,30%
6. stavebné pozemky 0,25%
7. ostatné plochy 0,30%
8. lesné pozemky, na ktorých sú hospodárske lesy 0 25%

**DAŇ ZO STAVIEB**

**§4**

**Sadzba dane**

1. Správca dane určuje pre stavby na území obce Hosťová, ktoré sú predmetom dane zo stavieb ročnú sadzbu vo výške za každý aj začatý m2 zastavanej plochy:
2. **0,033 eura** za stavby na bývanie a drobné stavby, ktoré majú doplnkovú funkciu pre hlavnú stavbu
3. **0,066 eura** za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu
4. **0,132 eura** za stavby rekreačných a záhradkárskych chát a domčekov na individuálnu rekreáciu
5. **0,099 eura** za samostatne stojace garáže a samostatné stavby hromadných garáží a stavby určené alebo používané na tieto účely mimo bytových domov
6. **0,232 eura** za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu
7. **0,497** eura za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou
8. **0,066 eura** za ostatné stavby
9. Správca dane určuje pri viacpodlažných stavbách pre všetky druhy stavieb príplatok za podlažie **0,033** eura za každé ďalšie podlažie okrem prvého nadzemného podlažia.

**§5**

**Oslobodenie od dane a zníženie dane**

1. Správca dane ustanovuje, že od dane z pozemkov sú oslobodené:
2. pozemky, na ktorých sú cintoríny, kolumbáriá, urnové háje a rozptylové lúky,
3. pozemky, verejne prístupných parkov, priestorov a športovísk

2 . Správca dane ustanovuje, že od dane zo stavieb sú oslobodené:

1. stavby užívané na účely sociálnej pomoci, knižnice, osvetové zariadenia
2. stavby vo vlastníctve cirkvi

**§6**

**Platenie dane**

Správca dane na rok 2011 určuje, že vyrubená daň z nehnuteľnosti

1. ak nepresiahne u fyzickej osoby 30 eur a právnickej osobe 300 eur je splatná naraz do 15 dní od nadobudnutia právoplatnosti platobného výmeru
2. ak presiahne u fyzickej osobe 30 eur a právnickej osobe 300 eur je splatná v dvoch rovnakých splátkach
3. splátka do 15 dní od nadobudnutia právoplatnosti platobného výmeru
4. splátka do 30.09.2011

**DAŇ ZA PSA**

**§7**

**Predmet dane**

Predmetom dane za psa je pes starší ako 6 mesiacov chovaný fyzickou alebo právnickou osobou.

**§8**

**Daňovník**

Daňovníkom je fyzická osoba alebo právnická osoba, ktorá je:

a. vlastníkom psa

b. držiteľom psa, ak sa nedá preukázať kto vlastní psa.

**§9**

**Základ dane**

Základom dane je počet psov.

**§10**

**Sadzba dane**

Správca určuje sadzbu dane **5,00 eur** ročne za jedného psa.

**§11**

**Vznik a zánik daňovej povinnosti**

Daňová povinnosť vzniká prvým dňom kalendárneho mesiaca nasledujúceho po mesiaci, v ktorom daňovník nadobudol psa a zaniká prvým dňom mesiaca nasledujúceho po mesiaci, v ktorom daňovník už nie je vlastníkom alebo držiteľom psa.

**§12**

Oznamovacia povinnosť a platenie dane

1. Daňovník je povinný písomne oznámiť vznik daňovej povinnosti správcovi dane do 30 dní od

vzniku daňovej povinnosti a v tejto lehote zaplatiť daň za zdaňovacie obdobie, alebo pomernú časť dane.

1. V ďalších zdaňovacích obdobiach je daň splatná bez vyrubenia do 31. januára príslušného

zdaňovacieho obdobie.

1. Ak daňová povinnosť zanikne v priebehu zdaňovacieho obdobia a daňovník oznámi správcovi dane najneskôr do 30 dní odo dňa zániku daňovej povinnosti podľa §10, správca dane vráti pomernú časť dane za zostávajúce mesiace, za ktoré bola daň zaplatená.

**DAŇ ZA UŽÍVANIE VEREJNÉHO PRIESTRANSTVA**

**§13**

**Predmet dane**

1. Predmetom dane za užívanie verejného priestranstva je osobitné užívanie verejného priestranstva .
2. Verejným priestranstvom na účely tohto zákona sú verejnosti prístupné pozemky vo vlastníctve obce:
* hlavné /štátne/ a všetky vedľajšie /miestne/ cestné komunikácie v celej svojej dĺžke a v šírke od krajnice po krajnicu
* vybudovaný chodník, prípadne aj upravená plocha pre chodenie obyvateľov na celom území obce
* ostatné verejné priestranstvá a plochy vo vlastníctve obce

 3. Osobitným užívaním verejného priestranstva sa rozumie umiestnenie zariadenia slúžiaceho na

poskytovanie služieb, predajného zariadenia, zariadenia lunaparku a iných atrakcií.

**§14**

**Daňovník**

Daňovníkom je fyzická alebo právnická osoba, ktorá verejné priestranstvo využíva.

**§15**

**Základ dane**

Základom dane za užívanie verejného priestranstva je výmera užívaného priestranstva v m2.

**§16**

**Sadzba dane**

Sadzba dane za každý aj začatý m2  a za každý aj začatý deň osobitne užívaného priestranstva je:

a**. 1,50 eur** , ak je účelom osobitného užívania verejného priestranstva umiestnenie predajného

 zariadenia alebo umiestnenie zariadenia slúžiaceho na poskytovanie služieb

b. **2,00 eur** za umiestnenie zariadenia lunaparku

c. **0,10 eur** za umiestnenie skládky stavebného materiálu, zariadenia stavieb a kontajnera na

 stavebný odpad

d. **0,10 eur** za trvalé parkovanie vozidla.

**§17**

**Vznik a zánik daňovej povinnosti**

Daňová povinnosť vzniká začatím užívania verejného priestranstva a zaniká ukončením užívania verejného priestranstva.

**§18**

**Ohlasovacia povinnosť a platenie dane**

a. Daňovník je povinný osobne alebo písomne podať oznámenie o začatí užívania verejného

 priestranstva Obecnému úradu v Hosťovej, a to pred začatím osobitného užívania verejného

 priestranstva, výnimočne v deň, v ktorom sa má realizovať užívania verejného priestranstva.

b. Daňovník je tiež povinný ohlásiť do 3 dní každú skutočnosť, ktorá má alebo môže mať vplyv na

 výšku stanovenej, resp. zaplatenej dane.

c. Miestnu daň obec vyrubí platobným výmerom a splatnosť stanovuje nasledovne:

 jednorázovo v hotovosti do pokladne obecného úradu.

**Daň za predajné automaty**

**§19**

**Predmet dane**

Predmetom dane za predajné automaty sú prístroje a automaty, ktoré vydávajú tovar za odplatu.

**§20**

**Daňovník**

Daňovník je fyzická alebo právnická osoba, ktorá predajné automaty prevádzkuje.

**§21**

**Základ dane**

Základom dane je počet predajných automatov.

**§22**

**Sadzba dane**

Sadzba dane je **35,00 eur** za jeden predajný automat a kalendárny rok.

**§23**

**Vznik a zánik daňovej povinnosti**

Daňová povinnosť vzniká dňom začatia prevádzkovania predajných automatov a zaniká dňom skončenia ich prevádzkovania.

**§24**

**Oznamovacia povinnosť a platenie dane**

1. Daňovník je povinný písomne oznámiť vznik daňovej povinnosti správcovi dane najneskôr do 30 dní odo dňa zániku daňovej povinnosti a v tejto lehote zaplatiť daň za zdaňovacie obdobie, alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť.
2. Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce dni zdaňovacieho obdobia, za ktoré bola daň zaplatená.
3. Daň za predajné automaty správca dane v roku 2011 vyrubí platobným výmerom. Daň je splatná k 31.03.2010. V ďalšom zdaňovacom období je daň splatná bez vyrubenia do 31.01.

zdaňovacieho obdobia.

1. Prevádzkovateľ predajných automatov je povinný viesť preukaznú evidenciu o prevádzkovaných predaných automatoch, označiť predajný automat obchodným menom a sídlom prevádzkovateľa a názvom a sídlom zariadenia, v ktorom je predajný automat umiestnený.
2. Daň obec vyberá nasledovným spôsobom: a. do pokladne Obce Hosťová

 b. prevodom na účet

**Daň za nevýherné hracie stroje**

**§25**

**Predmet dane**

1. Predmetom dane sú nevýherné hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti.
2. Nevýherné hracie prístroje sú:

a. elektronické prístroje na počítačové hry

b. mechanické prístroje, elektronické prístroje, automaty a iné zariadenia na zábavné hry.

**§26**

**Daňovník**

Daňovník je fyzická osoba alebo právnická osoba, ktorá nevýherné hracie prístroje prevádzkuje.

**§27**

**Základ dane**

Základom dane je počet nevýherných hracích prístrojov.

**§28**

**Sadzba dane**

Sadzba dane za jeden nevýherný hrací prístroj a kalendárny rok sa určuje **10,00 eur.**

**§29**

**Vznik a zánik daňovej povinnosti**

Daňová povinnosť vzniká dňom začatia prevádzkovania nevýherných hracích prístrojov a zaniká dňom skončenia ich prevádzkovania.

**§30**

**Oznamovacia povinnosť a platenie dane**

1. Daňovník je povinný písomne oznámiť vznik daňovej povinnosti správcovi dane najneskôr do 30 dní odo dňa zániku daňovej povinnosti a v tejto lehote zaplatiť daň za zdaňovacie obdobie, alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť.
2. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára zdaňovacieho obdobia.
3. Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti podľa §20, správca dane vráti pomernú časť dane za zostávajúce dni zdaňovacieho obdobia, za ktoré bola daň zaplatená.
4. Prevádzkovateľ nevýherných automatov je povinný označiť nevýherný automat obchodným menom a sídlom prevádzkovateľa a názvom a sídlom zariadenia, v ktorom je nevýherný automat umiestnený.
5. Daň obec vyberá nasledovným spôsobom: a. do pokladne Obce Hosťová

 b. prevodom na účet

**Miestny poplatok za komunálne odpady a drobné stavebné odpady**

**§31**

**Daňovník**

1. Miestny poplatok za komunálne odpady a drobné stavebné odpady (ďalej len „poplatok“) sa platí za komunálne odpady okrem elektroodpadov a drobné stavebné odpady, ktoré vznikajú na území obce Hosťová.
2. Ak ďalej nie je ustanovené inak, poplatok platí poplatník, ktorým je:
	1. fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len "nehnuteľnosť"),
	2. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
	3. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

**§32**

**Vznik a zánik poplatku**

1. Poplatková povinnosť vzniká dňom, ktorým nastane skutočnosť uvedená v § 33 resp. § 77 ods. 2 zákona o miestnych daniach.

Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti.

 2. Sadzba poplatku je:

a. **0,0301** eur za osobu a kalendárny deň pre poplatníkov – fyzické osoby podľa §33 ods. 2 písm. a **11,00 eur / na kalendárny rok**

b**. 0,0685** eur za osobu a kalendárny deň pre poplatníkov – právnické osoby podľa §33 ods. 2 písm. b

**25,00 eur / na kalendárny rok**

c. **0,0685** eur za osobu a kalendárny deň pre poplatníkov – podnikateľov y podľa §33 ods. 2 písm. b

**25,00 eur / na kalendárny rok**

**§ 33**

Poplatník je povinný do jedného mesiaca odo dňa vzniku povinnosť platiť poplatok, odo dňa keď nastala skutočnosť, ktorá má vplyv na zánik poplatkovej povinnosti, ako aj od skončenia obdobia, za ktoré platil poplatok, prípade ak došlo k zmene už ohlásených údajov, ohlásiť obci

a. svoje identifikačné údaje, ak je poplatníkom právnická osoba alebo podnikateľ uviesť názov

 alebo obchodné meno, sídlo, identifikačné číslo

b. identifikačné údaje iných osôb, ak za ne plní povinnosti poplatníka podľa §77 ods. 7 zákona

 o miestnych daniach,

c. údaje rozhodujúce na určenie poplatku podľa §79 zákona o miestnych daniach, spolu s

 ohlásením predloží aj doklady potvrdzujúce uvádzané údaje, ak súčasne požaduje zníženie

 alebo odpustenie poplatku podľa §83 zákona o miestnych daniach aj doklady, ktoré

 odôvodňujú zníženie alebo odpustenie poplatku.

Poplatník je oprávnený podať obci ohlásenie aj v prípade, ak zistí, že jeho povinnosť platiť poplatok má byť nižšia, ako mu bola vyrubená, alebo ak žiada o zníženie poplatku z dôvodu, že neužíva nehnuteľnosť, ktorú je oprávnený užívať.

**§34**

**Sadzba poplatku, vznik a zánik poplatkovej povinnosti**

1. Poplatok vyrubí obec platobným výmerom.

2. Správca dane na rok 2011 určuje, že vyrubený poplatok za komunálny odpad :

a. ak nepresiahne u fyzickej osoby 30 eur a právnickej osobe 300 eur je splatný naraz do 15

 dní od nadobudnutia právoplatnosti platobného výmeru

b. ak presiahne u fyzickej osobe 30 eur a právnickej osobe 300 eur je splatný v dvoch

 rovnakých splátkach splátka do 15 dní od nadobudnutia právoplatnosti platobného výmeru

 splátka do 30.09.2011.

3. Vyrubený poplatok môže poplatník zaplatiť naraz aj vtedy, ak je vyšší ako je uvedený v odseku 2.

**§35**

**Úľavy**

1. Spôsob a lehota na uplatnenie poplatkovej úľavy:

 a. žiadosť o úľavu poplatku uplatní fyzická osoba do 15 dní od obdržania platobného výmeru

 na zaplatenie miestneho poplatku za komunálneho odpadu a drobné stavebné odpady

 b. žiadosť je potrebné doručiť spolu s potvrdením od príslušného zariadenia obecnému úradu

1. Správca dane poskytne úľavu :

a. študenti umiestnení v internáte 50%

 b. dlhodobo chorí umiestnení v zariadení zdravotnej starostlivosti najmenej 90 dní 50%

 c. osoby prihlásené na prechodný pobyt viac ako 90 dní v inom meste, obci 50%

**§36**

**Platenie dane**

Daň obec vyberá nasledovným spôsobom: a. do pokladne Obce Hosťová

b. prevodom na účet

**Spoločné a záverečné ustanovenia**

**§37**

**Spoločné ustanovenia**

Správu miestnych daní a miestneho poplatku vykonáva obec Hosťová prostredníctvom starostky obce a poverených zamestnancov obce Hosťová.

**§38**

**Záverečné ustanovenia**

Obecné zastupiteľstvo Obce Hosťová sa na tomto všeobecne záväznom nariadení o miestnych daniach na rok 2011 uznieslo dňa: 15.11.2010 , uznesenie číslo: 32/2010.

**§39**

**Zrušovacie ustanovenie**

Nadobudnutím účinnosti tohto všeobecne záväzného nariadenia sa zrušuje Všeobecné záväzné nariadenie obce Hosťová č. 2 /2009 o miestnych daniach a miestnom poplatku za komunálne odpady a drobné stavebné odpady na kalendárny rok 2010.

**§40**

**Účinnosťou**

Toto nariadenia nadobúda účinnosť 01. januára 2011.

V Hosťovej, dňa 16.11.2010

 Alžbeta Gálová

 starostka obce

Vyvesené: 16.11.2010

Zvesené: 02.12.2010